

 **Република Србија**

**ОСНОВНО ЈАВНО ТУЖИЛАШТВО**

 **У ЛАЗАРЕВЦУ**

 **А број 385/23-4**

 **20.12.2023. године**

 **Лазаревац**

 **Улица Карађорђева број 19**

 **ЈЖ/ЖК**

 На основу члана 38 Закона о јавном тужилаштву (,,Службени гласник РС“, број 10/2023), члана 50 Закона о државним службеницима („Службени гласник РС“, број 79/2005, 81/2005, 83/2005, 64/2007, 67/2007, 116/2008, 104/2009,99/2014, 94/2017, 95/2018, 157/2020 и 142/2022), члана 4 став 3, члана 5 став 3 и 4, члана 6 и члана 7 Уредбе о спровођењу интерног и јавног конкурса за попуњавање радних места у државним органима (,,Службени гласник РС'', број 2/2019 и 67/2021), Правилника о саставу конкурсне комисије, начину провере компетенција, критеријумима и мерилима за избор на извршилачка радна места у судовима и јавним тужилаштвима („Службени гласник РС'', број 30/2019'), Правилника о унутрашњем уређењу и систематизацији радних места у Основном јавном тужилаштву у Лазаревцу, А број 306/23 од 21.09.2023. године и Решења о спровођењу интерног конкурса у Основном јавном тужилаштву у Лазаревцу, А број 385/23-1 од 19.12.2023. године, дана 20.12.2023. године, оглашава се

**ИНТЕРНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

 **I Орган у коме се попуњава радно место:** Основно јавно тужилаштво у Лазаревцу.

 **II Радно место које се попуњава:** Записничар са звањем референт, 1 (један) извршилац.

 **III На интерном конкурсу могу учествовати само државни службеници Основног јавног тужилаштва у Лазаревцу.**

 **IV Општи услови за рад:** Држављанство Републике Србије, да је учесник конкурса пунолетан, да учеснику конкурса раније престајао радни однос у државном органу, због теже повреде дужности из радног односа и да није осуђиван на казну затвора од најмање шест месеци (члан 45 став 1 Закона о државним службеницима).

 **V Опис послова и услови:**

 **Записничар са звањем референт** обавља све дактилографске послове у предметима додељеним у рад Главном јавном тужиоцу, односно Јавном тужиоцу код кога је распоређен, пише записнике и све остале диктате по налогу Главног јавног тужиоца и Јавног тужиоца, сређује списе по одредбама Правилника о управи у јавним тужилаштвима и обавља потребне техничке послове у вези са предистражним и истражним поступком, поступа по наредбама са записника, води рачуна о уредности списа и води попис списа, стара се о чувању и преносу података, доступности материјала, исправности биротехничке опреме и рационалном коришћењу канцеларијског и другог потрошног материјала, обавља и друге послове по налогу Главног јавног тужиоца.

 **Услови:** Средња стручна спрема друштвеног, природног или техничког смера у трајању од три или четири године, најмање две године радног искуства у струци, положен државни стручни испит, положен испит за дактилографа 1-а класе и потребне компетенције за рад за ово радно место.

 **VI Врста радног односа:** Радни однос на неодређено време.

 **VII Место рада:** Основно јавно тужилаштво у Лазаревцу, Улица Карађорђева број 19, Лазаревац.

 **VIII Фазе изборног поступка:**

**Изборни поступак се спроводи из две фазе и то:**

1. Фаза - Провера посебних функционалних компетенција и
2. Фаза - Интервју са комисијом.

**За радно место записничар проверавају се следеће посебне функционалне компетенције:**

1. Административни послови (канцеларијско пословање, вођење записника, рад у САПО програму), путем теста и разговора,
2. Дактилобиро - положен испит за дактилографа 1-а класе (доказује се уверењем),
3. Познавање Правилника о управи јавних тужилаштава и прописа релеватних за надлежност и организацију рада тужилаштва, путем теста и разговора.

Интервју са комисијом и вредновање кандидата, односно процена мотивације за рад на радном месту и прихватање вредности државних органа провера се путем интервјуа са комисијом.

**IX Адреса на коју се подносе пријаве:** Основно јавно тужилаштво у Лазаревцу, Улица Карађорђева број 19, Лазаревац, са назнаком „За интерни конкурс“.

**X Рок за подношење пријаве**: 8 (осам) дана од дана оглашавања интерног конкурса на интернет презентацији и огласној табли Основног јавног тужилаштва у Лазаревцу.

**XI Лице задужено за давање обавештења о интерном конкурсу**: Радосављевић Славица, број телефона 011/8122-625.

**XII Датум оглашавања интерног конкурса:** 20.12.2023.године на интернет презентацији и огласној табли Основног јавног тужилаштва у Лазаревцу.

**XIII Пријава за интерни конкурс врши се на обрасцу пријаве који је доступан на интернет презентацији Основног јавног тужилаштва у Лазаревцу уз текст конкурса или се може преузети у управи тужилаштва.**

Приликом предаје пријаве на интерни конкурс пријава добија шифру под којом подносилац пријаве учествује у даљем избоном поступку, а подносилац се обавештава о додељеној шифри у року од три дана, од дана пријема пријаве у тужилаштву, достављањем податка на начин предвиђен у пријави.

**XIV Докази које прилажу само кандидати који су успешно прошли фазе изборног поступка пре интервјуа са комисијом:**

-Оригинал или оверена фотокопија извода из матичне књиге рођених,

-Оригинал или оверена фотокопија уверења о држављанству,

-Уверење да се против кандидата не води кривични поступак (не старији од шест месеци),

-Уверење да није осуђиван на казну затвора од најмање шест месеци (не старији од шест месеци),

-Потврда да кандидату раније није престајао радни однос у државном органу, због теже повреде дужности из радног односа,

-Оверена фотокопија дипломе којом се потврђује стручна спрема,

-Оригинал или оверена фотокопија доказа о радном искуству у струци ( потврде, решења и други акти из којих се види на којим пословима и са којом стручном спремом је стечено радно искуство),

-Оверена фотопија уверења о положеном државном стручном испиту.

Сви докази се прилажу у оригиналу или овереној фотокопији код јавног бележника (изузетно у градовима и општинама у којима нису именовани јавни бележници приложени докази могу бити оверени у основним судовима, судским јединицама, пријемним канцеларијама основних сдуова, односно општинским управама), а као доказ се могу приложити и фотокопије докумената које су оверене пре 01.03.2017.године у основним судовима, односно општинским управама.

Изборни поступак ће бити одржан у просторијама Основног јавног тужилаштва у Лазаревцу, о чему ће кандидати бити прецизно обавештени телефоном или преко адресе наведеном пријавом.

Кандидати који су успешно прошли прву фазу изборног поступка пре интервју са комисијом позваће се да у року од 5 (пет) радних дана од дана пријема обавештења приложе остале доказе који се прилажу у конкурсном поступку, а кандидати који то не учине у остављеном року или који на основу достављених или прибављених доказа не испуњавају услове за запослење писаним путем се обавештавају да су искључени из даљег изборног поступка. Докази се достављају на адресу наведену у огласу.

Доказе и испуњености услова за запослење који су садржани у службеним евиденцијама прибавља државни орган, осим ако кандидат не изјави да ће сам доставити потребне доказе. Потребно је да се учесник конкурса у пријави на конкурс изјасни за коју од предвиђених могућности се опредељује, да орган прибави податке који се воде по службеној дужности или да ће то кандидат учинити сам. Документа о којима се води евиденција по службеној дужности су: извод из матичне књиге рођених, уверење о држављанству, уверење да се против кандидата не води кривични поступак, уверење да није осуђиван, уверење о положеном државном стручном испиту.

**XVI Изборни поступак спроводи конкурса комисија именована одлуком Главног јавног тужиоца Основног јавног тужилаштва у Лазаревцу.**

Кандидате који успешно заврше писану проверу посебних функционалних компетнција конкурсна комисија ће обавестити о времену и месту усмене провере истих, а потом и о времену и месту интервју.

**НАПОМЕНА:**

Кандидат заснива радни однос на неодређено време.

Неблаговремене, недопуштене, неразумљиве или непотпуне пријаве и пријаве уз које нису благовремено приложени сви тражени докази биће одбачене закључком конкурсне комисије.

Кандидат без положеног државног стручног испита прима се на рад под условом да тај испит положи у року од шест месеци од дана заснивања радног односа.

Положени државни стручни испит није услов нити предност за заснивање радног односа.

Обавештавају се учесници интерног конкурса да ће се документација враћати искључиво на писани захтев учесника.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.

Овај оглас објављује се на интернет презентацији и огласној табли Основног јавног тужилаштва у Лазаревцу.

Образац пријаве објављен је на интернет страници тужилаштва.

 **ГЛАВНИ ЈАВНИ ТУЖИЛАЦ**

 **Весна Петровић**